UAC เซ็นสัญญา PPA โรงไฟฟ้าชุมชน “ภูผาม่าน” 3MW
UAC ส่งบริษัทย่อย “ยูเอซี แอนด์ ทีพีที เอ็นเนอร์ยี่” เซ็นสัญญา PPA โรงไฟฟ้าชุมชน “ภูผาม่าน” จังหวัดขอนแก่น กำลังผลิต 3MW กับการไฟฟ้าส่วนภูมิภาค คาด COD ไตรมาส 3/66
UAC เซ็นสัญญา PPA โรงไฟฟ้าชุมชน “ภูผาม่าน” จังหวัดขอนแก่น กำลังผลิต 3MW
1 มี.ค. 2566

บริษัท ยูเอซี แอนด์ ทีพีที เอ็นเนอร์ยี่ จำกัด บริษัทในเครือ บริษัท ยูเอซี โกลบอล จำกัด (มหาชน) หรือ UAC เข้ารับสัญญาซื้อขายไฟฟ้า (PPA) สำหรับโครงการโรงไฟฟ้าชุมชนภูผาม่าน จังหวัดขอนแก่น จากการไฟฟ้าส่วนภูมิภาค (กฟภ) โดยโครงการโรงไฟฟ้าชุมชนภูผาม่านคาดว่าจะเริ่มดำเนินการเชิงพาณิชย์ (COD) ได้ในไตรมาส 3/66 โดยโครงการนี้จะใช้หญ้าเนเปียร์จำนวน 300 ตันต่อวัน มาผลิตไฟฟ้าจากก๊าซชีวภาพ ขนาด 3 MW ซึ่งหญ้าเนเปียร์ดังกล่าว มาจากความร่วมมือระหว่างบริษัทฯ กับวิสาหกิจชุมชนพืชพลังงานภูผาม่าน ที่ปลูกเพื่อส่งให้กับโรงไฟฟ้าบนพื้นที่ 2,000 ไร่ ซึ่งถือเป็นการสร้างโอกาส และรายได้ให้กับชุมชน และเป็นการตอกย้ำนโยบายการส่งเสริมโอกาส และการสร้างรายได้ให้กับชุมชนอย่างยั่งยืนในระยะยาว